Vörös dió levele
Vörös dió levele,
Le az uton le, le;
Pohárt, lófő székelyem,
Mert helyemet nem lelem,
                         Nem lelem.

Vörös dió levele,
Le az uton le, le;
A fenyővíz, s a borvíz,
Mind kettő csak külön íz,
                         Külön íz.

Vörös dió levele,
Le az uton le, le;
Nyárba iszom borvizet,
Farsangba fenyővizet,
                         Nyővizet.

Vörös dió levele,
Le az uton le, le;
A száz szomszéd be félénk,
E cseppet öntsük belénk,
                         Tsük belénk.

Vörõs dió levele,
Le az uton le, le;
Székely vagyok, és bátor,
Mutassa e tatár tor,
                         Tatár tor.

Vörös dió levele,
Le az uton le, le;
Igyunk komé, be jó bor,
Ki nem iszik, az lator,
                         Az lator.

Vörös dió, levele,
Le az uton le, le;
Szépen szóló czimbalom
Zengi, lesz lakodalom,
                         Adalom.

Vörös dió levele,
Le az uton le, le;
Láttam a dulónk anyját,
Elveszem a leányát,
                         Leányát.
Népköltészet